รัฐบาลไทย-ข่าวทำเนียบรัฐบาล-“เฉลิมชัย” แจงชัด กรณีเยียวยาข้าราชการ เป็นอำนาจที่คณะกรรมการกลั่นกรองฯ และครม. กระทรวงเกษตรฯ เดินตามมติอย่างเคร่งครัด
วันศุกร์ที่ 22 พฤษภาคม 2563
“เฉลิมชัย” แจงชัด กรณีเยียวยาข้าราชการ เป็นอํานาจที่คณะกรรมการกลั่นกรองฯ และครม. กระทรวงเกษตรฯ เดินตามมติอย่างเคร่งครัด
“เฉลิมชัย” ยันกลับจ่ายเงินเยียวยาข้าราชการหรือไม่ เป็นอํานาจคณะกรรมการกลั่นกรองฯ และครม. เผยกระทรวงเกษตรฯส่งรายชื่อเกษตรกร ครั้งที่ 2 ให้ ธ.ก.ส. แล้ว 3,428,008 ราย ย้ําหากตกหล่นให้ยื่นอุทธรณ์ด่วน เผยส่งรายชื่อเกษตรกรเพิ่มอีก3.4 ล้านให้ ธ.ก.ส.จ่ายเงิน
นายเฉลิมชัยศรีอ่อนรัฐมนตรีว่าการกระทรวงเกษตรและสหกรณ์เปิดเผยถึงกรณีประเด็นการเยียวยาข้าราชการที่อยู่ในทะเบียนเกษตรกรว่าเรื่องดังกล่าวขอให้ทําความเข้าใจก่อนว่ากระทรวงเกษตรและสหกรณ์รับผิดชอบการลงทะเบียนและรวบรวมรายชื่อเกษตรกรที่ลงทะเบียนเป็นผู้ได้รับสิทธิ์ตามโครงการช่วยเหลือเยียวยาเกษตรกรที่ได้รับผลกระทบจากการแพร่ระบาดของไวรัสโควิด-19ส่งให้กับกระทรวงการคลังเพื่อดําเนินการคัดกรองและตรวจสอบความซ้ําซ้อนกับผู้ได้รับสิทธิ์ตามโครงการเพื่อช่วยเหลือเยียวยาและชดเชยให้แก่ประชาชนและตรวจสอบกับผู้ที่ได้รับสวัสดิการผ่านระบบข้าราชการบํานาญและระบบประกันสังคมตามมติครม.เมื่อวันที่28เมษายนก่อนส่งกลับมาที่กระทรวงเกษตรฯเพื่อส่งมอบข้อมูลรายชื่อต่อให้กับทางธ.ก.ส.ดําเนินการจ่ายเงิน
“ขอชี้แจงว่าหน่วยงานที่กําหนดเกณฑ์และทําหน้าคัดกรองไม่ให้สิทธิ์ซ้ําซ้อนคือกระทรวงการคลังและคณะกรรมการกลั่นกรองการใช้เงินกู้ ดังนั้นการจะจ่ายเงินเยียวยาให้ข้าราชการที่อยู่ในทะเบียนเกษตรกรหรือไม่นั้นการตัดสินใจเป็นหน้าที่และอํานาจของคณะกรรมการกลั่นกรองการใช้จ่ายเงินกู้และต้องเป็นมติของคณะรัฐมนตรี หากทางคณะกรรมการกลั่นกรองฯเห็นสมควรให้ได้รับสิทธิ์เยียวยาและเสนอให้ครม.ให้มีมติออกมา กระทรวงเกษตรฯพร้อมดําเนินการทันทีเพราะมีฐานข้อมูลรายชื่อทั้งหมดแล้วสามารถดําเนินการได้อย่างรวดเร็วและไม่มีตกหล่น”นายเฉลิมชัยกล่าว
สําหรับกรณีที่นายลวรณแสงสนิทผู้อํานวยการสํานักงานเศรษฐกิจการคลัง(สศค.)แถลงข่าวว่าการตัดสินใจจ่ายเยียวยาให้ข้าราชการเป็นอํานาจของกระทรวงเกษตรฯนั้นเรื่องนี้สคศ.คงมีความเข้าใจคลาดเคลื่อนเพราะข้อเท็จจริงกระทรวงเกษตรฯเป็นผู้รวบรวมและส่งรายชื่อเกษตรกรให้กระทรวงการคลังและคณะกรรมการกลั่นกรองฯเพื่อพิจารณากลั่นกรองและตรวจความซ้ําซ้อนดังนั้นการตัดสินใจว่าจะมีการจ่ายให้ข้าราชการและอื่นๆหรือไม่นั้นในทางปฏิบัติแล้วเป็นเรื่องของคณะกรรมการกลั่นกรองฯ และที่สําคัญต้องมีการวางแนวปฏิบัติที่ชัดเจนออกมากระทรวงเกษตรฯรอเพียงการพิจารณาและการตัดสินใจของคณะกรรมการกลั่นกรองฯว่าจะให้ดําเนินการอย่างไร
“กระทรวงเกษตรฯพร้อมดําเนินการทันทีเมื่อมีแนวทางที่ชัดเจนเพราะกระทรวงเกษตรฯให้ความสําคัญกับการดูแลรักษาสิทธิ์ของเกษตรกรทุกคนที่ขึ้นทะเบียนเพื่อรับการเยียวยาอย่างทั่วถึงรวดเร็วให้ทันตามกําหนดเวลาและที่สําคัญต้องไม่มีรายชื่อตกหล่น”นายเฉลิมชัยกล่าว
ด้านนายอนันต์สุวรรณรัตน์ปลัดกระทรวงเกษตรและสหกรณ์กล่าวเพิ่มเติมว่าขณะนี้กระทรวงเกษตรฯได้หารือกับคณะกรรมการกลั่นกรองฯในประเด็นข้าราชการที่อยู่ในทะเบียนเกษตรกรซึ่งน่าจะมีความชัดเจนว่าข้าราชการไม่ควรได้รับการเยียวยาในส่วนนี้อีกทั้งจะต้องมีการซักซ้อมทําความเข้าใจถึงวิธีการปฏิบัติและความชัดเจนอีกครั้งหนึ่งและคาดว่ามีการนําเสนอเข้าที่ประชุมครม.ต่อไป
ส่วนความคืบหน้าการจ่ายเงินเยียวเกษตรกรนายอนันต์กล่าวว่าการจ่ายเงินช่วยเหลือครั้งที่1ธ.ก.ส.ได้โอนเงินแล้วทั้งสิ้น3,222,952รายและกระทรวงเกษตรฯได้ส่งข้อมูลเกษตรกรครั้งที่2ให้กับธ.ก.ส.แล้วเมื่อวันที่20พ.ค.ที่ผ่านมาอีกจํานวน3,428,008รายเพื่อดําเนินการจ่ายเงินคาดว่าธ.ก.ส.จะโอนเงินได้ช่วงวันที่22 – 29พ.ค.นี้ขณะเดียวกันได้ส่งรายชื่อเกษตรกรอีก700,000รายให้กระทรวงการคลังเพื่อให้คัดกรองและตรวจสอบความซ้ําซ้อนส่วนเกษตรกรที่อยู่ระหว่างการปรับปรุงและขึ้นทะเบียนเพิ่มเติมอีกจํานวน1.6ล้านรายจะได้รวบรวมและส่งข้อมูลให้กระทรวงการคลังต่อไป
นายอนันต์กล่าวอีกว่าสําหรับผู้ที่ไม่ได้รับเงินเยียวยาสามารถอุทธรณ์ได้ที่สํานักงานส่วนภูมิภาคได้แก่สํานักงานเกษตรอําเภอสํานักงานประมงจังหวัด/อําเภอสํานักงานปศุสัตว์จังหวัด/อําเภอสํานักงานหม่อนไหมเฉลิมพระเกียรติฯเขต/เครือข่ายสํานักงานเกษตรและสหกรณ์จังหวัดการยางแห่งประเทศไทย(กยท.)จังหวัด/สาขาเขตระบบบริหารอ้อยและน้ําตาลทราย1-8และศูนย์ส่งเสริมอุตสาหกรรมอ้อยและน้ําตาลทรายภาค1-4และสํานักงานสรรพสามิตจังหวัดส่วนระบบออนไลน์เข้าใช้บริการที่www.moac.go.th